ΓΡΑΠΤΗ ΕΡΩΤΗΣΗ P-0726/01

υποβολή: Juan Naranjo Escobar (PPE-DE) προς την Επιτροπή

(6 Μαρτίου 2001)

Θέμα: Γενικευμένες μεταναστευτικές κινήσεις στην Ευρώπη

Το πρόβλημα της μετανάστευσης στην Ευρώπη έχει πλέον καταστεί έκδηλο για σχεδόν όλες τις κυβερνήσεις της Ευρωπαϊκής Ένωσης. Οι 910 Κούρδοι που πριν από μία μόλις εβδομάδα έφτασαν με καράβι στην Κυανή Ακτή, οι εκατοντάδες μετανάστες που αποκαλύφθηκαν και πάλι αυτές τις ημέρες στις ακτές της Νότιας Ισπανίας, καθώς και όλοι εκείνοι οι οποίοι έφτασαν με καράβι στις βελγικές ακτές προκαλώντας την άμεση αντίδραση της βελγικής κυβέρνησης που συνήλθε για τη διαχείριση της κρίσης, είναι παραδείγματα που καταδεικνύουν την ύπαρξη του φαινομένου αυτού.

Δεδομένης της ανάγκης να επιτευχθεί πρόοδος προς την κατεύθυνση μιας σφαιρικής πολιτικής για τις μεταναστευτικές κινήσεις στην Ευρώπη, ποιοι είναι οι στόχοι της Επιτροπής για την προσεχή σύνοδο κορυφής της Στοκχόλμης στις 23 και 24 Μαρτίου; Πώς αντιμετωπίζει η Επιτροπή, μετά τις διεξαχθείσες μελέτες, τη δυνατότητα εναρμόνισης της νομοθεσίας που διέπει το άσυλο στα κράτη μέλη; Ποια θέση θα λάβει η Επιτροπή, κατά την προσεχή σύνοδο κορυφής της Στοκχόλμης, όσον αφορά τα αναγκαία μέτρα για την καταπολέμηση της σωματεμπορίας στην οποία επιδίδονται δίκτυα τύπου μαφίας ανά την Ευρώπη;

Απάντηση του κ. Vitorino Εξ ονόματος της Επιτροπής

(10 Απριλίου 2001)

Η Επιτροπή είναι της γνώμης ότι είναι απαραίτητο να χαραχθούν πολιτικές στο επίπεδο της Ένωσης για την αντιμετώπιση των προβλημάτων της λαθρομετανάστευσης βάσει των αρμοδιοτήτων που προβλέπει το άρθρο 63, παράγραφος 3, σημείο β) (πρώην άρθρο 73Κ) της Συνθήκης ΕΚ. Μολονότι δεν έχει θεσπιστεί ακόμη κανένας δεσμευτικός κοινοτικός κανόνας, τα κράτη μέληποχρεούνται να πληρούν τις απαιτήσεις του κεκτημένου του Σένγκεν στο βαθμό που είναι εφαρμόσιμες στο ενλόγω κράτος. Ωστόσο, η Επιτροπή θεωρεί ότι πρέπει να ληφθούν νέα μέτρα στο επίπεδο της Ένωσης. Το Δεκέμβριο 2000, εξέδωσε ανακοίνωση για την καταπολέμηση της εμπορίας ανθρώπων και την καταπολέμηση της σεξουαλικής εκμετάλλευσης παιδιών και της παιδικής πορνογραφίας(1) στην οποία περιλαμβάνεται πρόταση απόφασης-πλαισίου του Συμβουλίου για την καταπολέμηση της εμπορίας ανθρώπων. Επίσης, η Επιτροπή θαποβάλει στο Συμβούλιο και το Ευρωπαϊκό Κοινοβούλιο ανακοίνωση σχετικά με την κοινή καταπολέμηση της λαθρομετανάστευσης. Στην ανακοίνωση αυτή θα περιγράφονται τα μελλοντικά μέτρα και οι απαιτούμενες μορφές συνεργασίας.

Το Ευρωπαϊκό Συμβούλιο, το οποίο συνήλθε στη Στοκχόλμη στις 23 και στις 24 Μαρτίου 2001, αναγνώρισε τις προόδους που επιτεύχθηκαν σχετικά με την εφαρμογή της στρατηγικής της Λισσαβόνας για την οικονομική και κοινωνική ανάπτυξη της Ευρώπης και για τον καθορισμό νέων προτεραιοτήτων. Η είσοδος νέων μεταναστών για την αντιμετώπιση της έλλειψης προσόντων που δεν μπορούν να καλυφθούν, τουλάχιστον βραχυπρόθεσμα, από τοφιστάμενο εργατικό δυναμικό, αποτελεί ένα από τα στοιχεία αυτής της στρατηγικής, σύμφωνα με τις προτάσεις της Επιτροπής για την εφαρμογή μιας σφαιρικής πολιτικής για τη μετανάστευση που περιγράφεται

λεπτομερώς στην ανακοίνωσή της για την κοινοτική πολιτική μετανάστευσης(2). Η ανακοίνωση αυτήποβλήθηκε μαζί με μια άλλη ανακοίνωση στην οποία προτείνονται διάφορες εναλλακτικές λύσεις για τη θέσπιση κοινής διαδικασίας παροχής ασύλου και ενιαίου καθεστώτος σε όλη την Ένωση για τα άτομα στα οποία χορηγείται άσυλο, ώστε να καθιερωθεί, μακροπρόθεσμα, ένα κοινό σύστημα παροχής ασύλου(3). Με τις ανακοινώσεις αυτές, η Επιτροπή ξεκίνησε διαβουλεύσεις σχετικά με τον τρόπο ανάπτυξης κοινής πολιτικής σάυτούς τους τομείς, βάσει της συμφωνίας που επήλθε στο Ευρωπαϊκό Συμβούλιο του Τάμπερε, τον Οκτώβριο 1999.

Όσον αφορά το την βραχυπρόθεσμη εναρμόνιση του δικαιώματος ασύλου μεταξύ των κρατών μελών, η Επιτροπήπενθυμίζει ότι βάσει της Συνθήκης ΕΚ, των συμπερασμάτων του Τάμπερε, τον Οκτώβριο 1999, και του πίνακα επιδόσεων σχετικά με τις προόδους που επιτεύχθηκαν για την εφαρμογή ενός χώρου ελευθερίας, ασφάλειας και δικαιοσύνης,πέβαλε νομοθετικές προτάσεις σχετικά με τη θέσπιση του Eurodac (αντιπαραβολή δακτυλικών αποτυπωμάτων των αιτούντων άσυλο, κανονισμός που εκδόθηκε τον Δεκέμβριο 2000)(4), τη δημιουργία Ευρωπαϊκού Ταμείου για τους Πρόσφυγες (απόφαση η οποία εκδόθηκε τον Σεπτέμβριο 2000)(5), τις ελάχιστες προδιαγραφές παροχής προσωρινής προστασίας σε περίπτωση μαζικής συρροής εκτοπισθέντων (πρόταση οδηγίας της 24ης Μαΐου 2000)(6) και τις ελάχιστες προδιαγραφές για τις διαδικασίες με τις οποίες τα κράτη μέλη χορηγούν και ανακαλούν το καθεστώς του πρόσφυγα στα κράτη μέλη (πρόταση οδηγίας της 20ης Σεπτεμβρίου 2000)(7). Η Επιτροπή, στους επόμενους μήνες και μέχρι το τέλος του 2001, θαποβάλει νομοθετικές προτάσεις σχετικά με τους όρουςποδοχής των αιτούντων άσυλο, την αρμοδιότητα εξέτασης των αιτήσεων ασύλου (μέσο που διαδέχεται τη σύμβαση του Δουβλίνου), την προσέγγιση των κανόνων σχετικά με την αναγνώριση και το περιεχόμενο του καθεστώτος πρόσφυγα, καθώς και τις επικουρικές μορφές προστασίας που προσφέρουν κατάλληλο καθεστώς σε κάθε πρόσωπο που έχει ανάγκη τέτοιου είδους προστασίας.

(1) COM(2000)854 τελικό.

(2) COM(2000)757.

(3) COM(2000)755.

(4) ΕΕ L 316 της 15.12.2000.

(5) ΕΕ L 252 της 6.10.2000.

(6) ΕΕ C 311 E της 31.10.2000.

(7) COM(2000)578 τελικό.